
 కాసేపు ఆదయ్య తాతతో పరిస్థితిని చర్చించాక ఇద్దరూ ఎస్టేట్ వేపు బయలుదేరారు.
   * * * * *
 హాస్పిటల్ లో బెడ్ మీద కూర్చుని బ్రెడ్ తింటూ మాట్లాడుతున్నాడు డేవిడ్. "ఆదిత్యను రెడ్ హేండెడ్ గా పట్టుకొమ్మని మీ వాళ్ళను పంపించావు... ఏమయ్యారు? నరసింహం, వీరన్న అదృశ్యమైపోయారు. రమణి ఒక్కటే ఇప్పుడా ఎస్టేట్ లో వుంది. ఇలా అయితే మనిద్దరం శంకరగిరిమాణ్యాలు పట్టిపోవటం ఖాయం" డేవిడ్ చురకంటించాడు. ఎస్.ఐ. కృష్ణవర్మ మౌనంగా తలవంచుకున్నాడు. "దీన్ని బట్టి ఆదిత్య ఒక్కడే ఉన్నాడని మనం ఖచ్చితమైన నిర్ణయానికి రావొచ్చు" అన్నాడు డేవిడ్ సాలోచనగా. "ఎలా... మా వాళ్ళేమయిపోయారో మనకింకా తెలియలేదుగా?" మెల్లగా అన్నాడు కృష్ణవర్మ. "వాళ్లు పక్కా సాక్ష్యాలు సేకరించి మన దగ్గరకు వస్తుండగా ఆ వూరివాళ్ళే అదృశ్యం చేసుంటారు. ఎక్కడో బంధించి వుంటారు. సుమబాలకు ఆదిత్య మీద అభిమానం ఎందుకో అర్ధంకావటంలేదు. వాళ్ళిద్దరిమీద వూరివాళ్ళకు అభిమానం... పెద్ద చిక్కొచ్చిపడిందయ్యా కృష్ణవర్మ' నిట్టూరుస్తూ అన్నాడు డేవిడ్. అంతలో బయట ఉన్న కానిస్టేబుల్ ఒకడు పరుగెత్తుకుంటూ వచ్చి- "సార్... సార్... హైద్రాబాద్ నుండి అర్జెంట్ మెసేజ్ సార్... కమీషనర్ గారు లైన్లో వున్నారు సార్" అన్నాడు వణికిపోతూ. కట్లతో ఉన్న డేవిడ్ అమాంతం లేచి బయటకు పరిగెత్తాడు. వెనకే కృష్ణవర్మ, కానిస్టేబుల్ పరుగెత్తారు. అప్పటికే డేవిడ్ జీప్ లో వున్న వైర్ లెస్ సెట్ ని ఆన్ చేశాడు. "నేను హోంమినిస్టర్ చిదంబరరావుని మాట్లాడుతున్నాను" అని వైర్ లెస్ లో వినగానే కంగారుపడిపోయాడతను. "పాత సి.ఎం.ని పబ్లిగ్గా మర్డర్ చేస్తే ఆ కేసు ఇంతవరకూ ఎందుకు తేలలేదు? హంతకుడు ఏమయ్యాడు? జైల్లోంచి తప్పించుకుని ఎక్కడి కెళ్ళాడని ప్రతిపక్షాలు, పత్రికలు ఇక్కడ మమ్మల్ని ఊదరగొట్టేస్తుంటే - నువ్వక్కడ నిమ్మకు నీరెత్తినట్లుంటావా?" వైర్ లెస్ లో హోమ్ మినిస్టర్ గొంతు తీవ్రంగా వుంది. "ట్రై చేస్తున్నాను సార్! బట్..." అతను నసిగాడు. "ఏంటి బట్? పని చేయటం చేతకాదు... డి.ఎస్.పి.గా ప్రమోషన్ కావాలి. సిగ్గులేదు నీకు. ప్రతిపక్షాల గోల భరించలేక ఆదిత్య ఎన్ కౌంటర్లో చనిపోయాడని అబద్ధం చెప్పి - కథలల్లి పత్రికల్ని, ప్రజల్ని నమ్మించటానికి తలప్రాణం తోక్కొచ్చింది." "వ్వాట్?! ఆదిత్య ఎన్ కౌంటర్ లో చనిపోయాడని ప్రకటించారా?" షాక్ తింటూ అన్నాడతను. "అవును... మరేం చేయం- మాట్లాడితే గుర్రం పెద్దబ్బాయి ఆదిత్య బయటకొస్తే నిజాలు తెలుస్తాయనటం మొదలెట్టాడు. మరేం చేయాలి?" చిదంబరరావు అంత కోపంగా మాట్లాడటం ఎప్పుడూ చూడలేదు అతను. "ఎలాగూ ప్రకటించాం... కనుక దాన్ని నిజం చేసి హైదరాబాద్ రా... అదీ అతి త్వరలో. లేదంటే నీ వున్న జాబ్ కూడా వూడిపోతుంది. నడిరోడ్డుమీద పడతావు. అవునూ ఆ సుమబాల నెందుకు స్పేర్ చేస్తున్నావ్? ఏంటి కథ?" "లే... లేదు సార్... అలాంటిదేంలేదు" డేవిడ్ కృష్ణవర్మకేసి అనుమానంగా చూస్తూ అన్నాడు.
 
 "మాజీ సి.ఎమ్. దగ్గరకు వెళ్లాలని వుందా?" చిదంబరరావు భయంకరంగా నవ్వుతూ అన్నాడు. డేవిడ్ కాళ్ళలో ఒణుకు వచ్చేసింది. "ఎన్ కౌంటర్ లో పోయాడని చెప్పాక ఆ ఆదిత్య తిరిగొచ్చాడనుకో... ఏమవుతుంది? మేం పదవుల్లోంచి దిగిపోవాలి. నువ్వీ లోకంలోంచే వెళ్ళిపోవాలి. ఫుల్ పవర్స్ ఇస్తున్నాను గో... అండ్ ఎటాక్... బట్ కామ్ గా జరిగిపోవాలి. గుర్తుంచుకో. పక్కనే పోలీస్ కమీషనర్ వున్నారు. ఆయనతో కూడా మాట్లాడు" అని హోంమినిస్టర్ అనగానే వైర్ లెస్ లోకి కమీషనర్ వచ్చాడు. ఆయనో రెండు నిమిషాలు మందలించాక వైర్ లెస్ లో సెట్ ఆఫ్ అయింది. డేవిడ్ శరీరం తడిచినట్లయిపోయింది. సి.ఎం. అహోబలపతికి కోపం వస్తే తన పదవి పోయినట్లే... అందుకే అప్పటికప్పుడు ఒక నిర్ణయానికొచ్చాడు అతను. "నువ్వే కదా... నేను సుమబాలని స్పేర్ చేస్తున్నానని చెప్పింది?" కోపంగా ప్రశ్నించాడు అతను. "ఏం చేయమంటారు మరి? మీకింకా తెలీదుకాని రోజుకోసారి నాకు వైర్ లెస్ మెసేజ్ వస్తోంది. ఇక్కడ జరుగుతున్నది చెప్పకపోతే నా ఉద్యోగం పోయేలా వుంది. అయినా మీరు సుమబాలని స్పేర్ చేయటమేమిటి? పెద్దవాళ్ళు పని అప్పజేప్పాక మన వ్యక్తిగత బలహీనతల్లో కూరుకుపోతే ఎలా సార్?" కృష్ణవర్మ ధైర్యంగానే అన్నాడు. తలపంకించాడు అతను. "ఎటాక్ చేయవలసిందే" తనలో తానే అనుకుంటున్నట్లుగా అన్నాడు అతను. "కాల్చుకు చనిపోతుందన్నారుగా?" కృష్ణవర్మ ప్రశ్నించాడు. "బంగ్లాలో కెళ్ళి సెర్చ్ చేస్తే గదా" అంటూ డ్రస్ మార్చుకొనేందుకు లోపలకు వెళ్ళాడు అతను వేగంగా.
   * * * * *
 కాఫీ కప్పు పట్టుకొని ఆదిత్య గదిలోకి అడుగుపెట్టింది సుమబాల. ఆదిత్య చూడగానే కూర్చుని బొమ్మల్తో ఆడుకుంటోంది ప్రెటీ. తల్లిని చూడగానే బెడ్ మీంచి కిందకు దిగింది ప్రెటీ. "అంకుల్ నాకు దొంగ, పోలీస్ కథ చెప్పాడు మమ్మీ" చెప్పంది ప్రెటీ సంబరంగా. "దొంగ ఎవరటా" నవ్వుతూ అడిగింది సుమబాల. "ఇంకెవరు? అంకులే" ప్రెటీ చెప్పిన జవాబుకి ఆశ్చర్యంగా ఆదిత్య వేపు చూసింది సుమబాల. అంకుల్ దొంగని ఎవరు చెప్పారు?" "రోజంతా గదిలోంచి రాకుండా ఉండడం లేదా... అంకుల్... అందుకే దొంగ." ఈసారి విస్తుపోవడం ఆదిత్య వంతయ్యింది. అదే సమయంలో- కింద మెయిన్ డోర్ తలుపు చప్పుడైంది. ఆ తలుపు చప్పుడు రాన్రానూ ఎక్కువౌతోంది. అనుమానంగా సుమబాలవేపు చూశాడు ఆదిత్య. "వీరన్నో... నర్సింహమో... వచ్చుంటారు" అంటూ ప్రెటీని తీసుకుని గదిలోంచి బయటికొచ్చింది.

 kasepu aadayya taatato paristhitini charchinchaaka iddaruu estate vepu bayaluderaaru.
   * * * * *
 haspital loo bed meeda kuurchuni bread tintuu matladutunnadu david. "aadityanu red handed gaa pattukommani mee vaallanu pampinchaavu... emayyaru? narasimham, veeranna adrushyamaipoyaaru. ramani okkate ippuda estate loo vundi. ilaa ayithe maniddaram sankaragirimaanyaalu pattipovatam khayam" david churakantinchaadu. es.ai. krishnavarma mounamgaa talavanchukunnadu. "deenni batti aaditya okkade unnaadani manam khachitamaina nirnayaaniki ravochu" annadu david saalochanagaa. "ela... maa vallemayipoyaro manakinka teliyaledugaa?" mellagaa annadu krishnavarma. "vaallu pakka saakshyaalu sekarinchi mana daggaraku vastundagaa aa voorivaalle adrushyam chesuntaru. ekkado bandhinchi vuntaaru. sumabaalaku aaditya meeda abhimanam enduko ardhamkaavatamledu. vaalliddarimeeda voorivaallaku abhimanam... pedda chikkochipadindayya krishnavarma' nittoorustuu annadu david. antalo bayata unna conistable okadu parugettukuntu vachi- "sar... sar... haidrabad nundi argent messeg sar... commission gaaru lainlo vunnaru sar" annadu vanikipotuu. katlatho unna david amaantam lechi bayataku parigettaadu. venake krishnavarma, conistable parugettaaru. appatike david jeep loo vunna vair less sett ni aan cheshaadu. "nenu homminister chidambararaoni maatlaadutunnaanu" ani vair less loo vinagaane kangaarupadipoyaadatanu. "paata si.em.ni pabligga marder cheste aa kesu intavarakuu enduku telaledu? hantakudu emayyadu? jaillonchi tappinchukuni ekkadi kellaadani pratipakshaalu, patrikalu ikkada mammalni oodaragottestunte - nuvvakkada nimmaku neerettinatluntava?" vair less loo hom minister gontu teevramgaa vundi. "trai chestunnanu sar! butt..." atanu nasigaadu. "enti butt? pani cheyatam chetakaadu... di.es.pi.gaa pramoshan kavali. sigguledu neeku. pratipakshaala gola bharinchaleka aaditya en counterlo chanipoyadani abaddham cheppi - kathalalli patrikalni, prajalni namminchataaniki talapraanam tokkochindi." "vwat?! aaditya en counter loo chanipoyadani prakatinchara?" shak tintuu annaadatanu. "avunu... marem cheyam- matladithe gurram peddabbai aaditya bayatakoste nijaalu telustaayanatam modalettaadu. marem cheyali?" chidambararao anta kopanga matladatam eppuduu chudaledu atanu. "elaaguu prakatinchaam... kanuka daanni nijam chesi hyderabad raa... adhee athi twaralo. ledante nee vunna jab kuudaa voodipotundi. nadiroddumeeda padatavu. avunuu aa sumabala nenduku spare chestunnav? enti katha?" "lee... ledu sar... alantidemledu" david krishnavarmakesi anumaanamgaa chustuu annadu.
 
 "maji si.em. daggaraku vellaalani vunda?" chidambararao bhayankaramgaa navvutuu annadu. david kaallalo onuku vachesindi. "en counter loo poyadani cheppaka aa aaditya tirigochadanuko... emavutundi? mem padavullonchi digipovali. nuvvi lokamlonche vellipovali. ful powers istunnaanu goo... and etac... butt kaam gaa jarigipovali. gurtunchuko. pakkane polies commission vunnaru. aayanatho kuudaa matladu" ani homminister anagaane vair less loki commission vachaadu. aayano rendu nimishaalu mandalinchaaka vair less loo sett af ayindi. david sareeram tadichinatlayipoyindi. si.em. ahobalapatiki kopam vaste tana padavi poinatle... anduke appatikappudu oka nirnayaanikochaadu atanu. "nuvve kada... nenu sumabaalani spare chestunnanani cheppindi?" kopanga prasninchaadu atanu. "yem cheyamantaru mari? meekinka teleedukaani rojukosari naaku vair less messeg vastondi. ikkada jarugutunnadi cheppakapothe naa udyogam poyela vundi. aina meeru sumabaalani spare cheyatamemiti? peddavaallu pani appajeppaka mana vyaktigata balaheenatallo koorukupothe ela sar?" krishnavarma dhairyamgaane annadu. talapankinchaadu atanu. "etac cheyavalasinde" tanalo taane anukuntunnatlugaa annadu atanu. "kaalchuku chanipotundannaruga?" krishnavarma prasninchaadu. "banglaalo kelli serch cheste gadaa" antuu drus marchukonenduku lopalaku vellaadu atanu vegamgaa.
   * * * * *
 coffy kappu pattukoni aaditya gadiloki adugupettindi sumabala. aaditya chudagaane kuurchuni bommaltho aadukuntondi prety. tallini chudagaane bed meenchi kindaku digindi prety. "ankul naaku donga, polies katha cheppaadu mammi" cheppandi prety sambaramgaa. "donga evarata" navvutuu adigindi sumabala. "inkevaru? ankule" prety cheppina jawabuki aascharyamgaa aaditya vepu chusindi sumabala. ankul dongani evaru cheppaaru?" "rojanta gadilonchi rakunda undadam leda... ankul... anduke donga." eesaari vistupovadam aaditya vantayyindi. adhe samayamlo- kinda main dor talupu chappudaindi. aa talupu chappudu raanraanuu ekkuvoutondi. anumaanamgaa sumabalavepu chushadu aaditya. "veeranno... narsimhamo... vachuntaaru" antuu preteeni teesukuni gadilonchi bayatikochindi.